بلشت بالتدريج طلع اغراض ريم من البيت بدون ما يحس و بس يسالني عن شي بشطارتي شتت انتباهو و خليه ينسى شو سأل و بعد شهر طلعت حامل ودعيت ربي تكون بنت لان ما بدي جوزي يضل بوهمو ويضل متأمل يرجعلو محمد على ايدي انا والله استجاب لدعائي جبت بنوته اسها نور دعيت ربي تنور حياتي و ضليت ادعي لجوزي و شغل القرآن بالبيت حط بنتي بين ايديه وقلو بدي جبلك غيرا سبع ولاد و مع الوقت ما ضل شي من اغراض ريم عنا بالبيت قدرت اخلص من كل شي بالتدريج اوقات كان يجن علي بس لما بنتي تبكي يسكوت و يهددني ما ضيع شي تاني من اغراضها بس ما كنت خاف منو لان فهمت شو دواه و صرت عودو نروح نزور قبرها هي وابنو كل اسبوع وعودو انو ريم ميته كل ما ينزكر اسمها قلو الله يرحمها الله يدخلها الجنه بدون حساب و كل فتره و فتره قلو نحنا لازم نطلع صدقه عن روح ريم تعبت معو كتيير و جيت نور نستي كل الهم و التعب الي عشتو و كان تأثيرها كتير كبير ع ابوها الي نسي كل الدنيا بس شاف بنتو كان بدو يسميها ريم و قدرت اقنعو بصعوبه ما يسميها هيك مشان ما تزكرها بكل مطرح حاولت اعمل كل شي ليحبني من قلبو وما حستو للحظه انو ريم عدوتي او بغار منها صار يزور قبرها كل اسبوعين مره بعدين كل شهر مره و فورا قررت جبلو ولد تاني لما شفتو قديش بحب الصغار و هلا بعد اسبوع رح ننتقل ع بيت تاني رح نترك الغرفه و الخزانه و ريحه ريم و بلش مع حبيبي من جديد